laion/Wikipedia-Exotic huggingface dataset:
מצוק פאונדרז

מצוק פאונדרז או מתלול פאונדרז (באנגלית: Founders Escarpment) הוא מצוק בולט ממערב לפסגות פאונדרז, ברכס הריטג' שבאנטארקטיקה. המדרון משתרע בין קרחון מינסוטה וקרחון ספלצטוסר. שמו של המצוק ניתן לו על ידי משלחת החקר הגאולוגי של אוניברסיטת מינסוטה שחקרה את האזור בין השנים 1964–1963. המצוק נקרא על שם פסגות פאונרז הסמוכות לו. הפסגות קרויות על שם המייסדים של ארצות הברית, כמו אתרים רבים אחרים ברכס הריטג' (רכס "המורשת") הקשורים להיסטוריה של ארצות הברית. מצוק פאונדרז באתר הסקר הגאולוגי של ארצות הברית מצוק פאונדרז באתר הגאזט האנטארקטי של ממשלת אוסטרליה תצלום לוויין של אזור מצוק פאונדרז תרשים הנוף הנשקף מפסגת קאנינגהאם שבמצוק פאונדרז באתר peakvisor מידע גאוגרפי והיסטורי מקור שמו של רכס הריטג'
איזומורפיזם של גרפים

בתורת הגרפים, איזומורפיזם של גרפים הוא התאמה בין הקודקודים של שני גרפים המשרה התאמה בין הקשתות. גרפים איזומורפיים (כאלו שיש ביניהן איזומורפיזם) הם זהים זה לזה מכל בחינה תאורטית. מציאת איזומורפיזם בין גרפים היא בעיה חישובית קשה ומפורסמת. משפט וויטני קובע ששני גרפים קשירים הם איזומורפיים אם ורק אם ה-Line graphs שלהם איזומורפיים, למעט חריג אחד: המשולש איננו איזומורפי לגרף הקלשון (קודקוד אחד מחובר לשלושה) אף על פי שה-Line graphs שלהם כן. גרפים G {\displaystyle G} ו- H {\displaystyle H} הם איזומורפיים אם קיימת פונקציה f : V ( G ) → V ( H ) {\displaystyle f:V\left(G\right)\rightarrow V\left(H\right)} חד-חד-ערכית ועל, כך שעבור כל v , w ∈ V ( G ) {\displaystyle v,w\in V\left(G\right)} , מספר הקשתות המקשרות בין v {\displaystyle v} ו- w {\displaystyle w} זהה למספר הקשתות המקשרות בין f ( v ) {\displaystyle f\left(v\right)} ו- f ( w ) {\displaystyle f\left(w\right)} . שני גרפים, G {\displaystyle G} ו- H {\displaystyle H} , אשר איזומורפיים זה לזה, יסומנו כך: G ≃ H {\displaystyle G\simeq H} . כל התכונות שאפשר לנסח במונחי השפה של תורת הגרפים נשמרות תחת איזומורפיזם. למשל, אם G ו-H איזומורפיים ואחד מהם פשוט, מכוון, בעל מסלול המילטוני, דו-צדדי, או מושלם, אז כך גם השני. איזומורפיזם שומר גם על תכונות מספריות של הגרף: המספר הכרומטי, הדרגה הממוצעת, המותן וכדומה. הבעיה של לקבוע האם שני גרפים נתונים הם איזומורפיים היא ב-NP כי בהינתן התאמה בין הגרפים, קל לוודא שהיא אכן איזומורפיזם. ב-2017 הראה Laszlo Babai שהסיבוכיות היא תת-אקספוננציאלית: 2O((log n)3). עם זאת, לבעיה התכונה הנדירה יחסית שלא ידוע האם היא ב-P, אך גם לא ידוע האם היא NPC (כלומר NP שלמה). בעיה מפורסמת נוספת עם תכונה זו היא בעיית הפירוק לגורמים. משערים שהבעיה איננה NPC, שכן זה יגרור קריסה של ההיררכיה הפולינומית. הכללה של בעיה זו, השואלת האם גרף מסוים איזומורפי לתת-גרף של גרף אחר, היא ב-NPC (שכן ניתן להראות רדוקציה פולינומית מבעיית הקליקה אליה). מדיה וקבצים בנושא איזומורפיזם של גרפים בוויקישיתוף איזומורפיזם של גרפים, באתר MathWorld (באנגלית) Uwe Schöning, Graph isomorphism is in the low hierarchy ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
ישיבת הרב קוק ביפו

ישיבת הרב קוק ביפו הייתה ישיבה גבוהה שהוקמה בשנת ה'תרס"ט (1909) ביפו, על ידי רבן של יפו והמושבות, הרב אברהם יצחק הכהן קוק, ונסגרה בשנת 1915 בעקבות מלחמת העולם הראשונה. קודם להקמתה תוכנן ששמה יהיה "אוצר חיים", אך לא ידוע על שימוש בשם זה לאחר הקמתה. בשנת תרס"ז החל הראי"ה קוק בפעולות להקמת ישיבה ייחודית לבחורים כישרוניים מרחבי הארץ והעולם, שתכלול תוכני לימוד רבים ותגדל אנשים שישפיעו על המצב הרוחני והתרבותי בארץ־ישראל. תוכנית הלימודים בישיבה עוצבה על ידי הראי"ה קוק בשיתוף ר' שם טוב גפן, הסופר אלכסנדר זיסקינד רבינוביץ (אז"ר), ד"ר נחמן שלזינגר, ד"ר יעקב שלום ענגיל, הרב ד"ר בנימין מנשה לוין, הרב ד"ר משה זיידל ואנשים נוספים. תוכנית הלימודים כללה בין היתר לימוד פנימיות התורה, אמונה ומחשבת ישראל, מדעים ושפות זרות. לתלמידים המעוניינים בכך, ניתנה אפשרות ללמוד מלאכת־כפיים בבית המלאכה של תלמוד התורה 'שערי תורה', אשר שכן בסמוך לישיבה. כל זאת בנוסף לסדרי הלימוד הרגילים הנהוגים בישיבות – לימוד ש"ס ופוסקים בבקיאות ובעיון – בהכוונתו של הראי"ה, ועל פי דרכו המיוחדת. לאחר כשנתיים של פעולות הקמה, בשנת תרס"ט, נפתחה הישיבה, וכמה עשרות תלמידים למדו בה במשך השנים, עד לסגירתה בסביבות שנת תרע"ה, בשל מלחמת העולם הראשונה. ככל הנראה, ברוב שנות פעילותה שכנה הישיבה בקומה השנייה במתחם המוסד 'שערי תורה' בשכונת נווה־שלום. בין מגידי השיעורים בישיבה היו הראי"ה, ר' זלמן שך, ר' שם טוב גפן ועוד. בין התלמידים המפורסמים שלמדו ב'אוצר חיים' ניתן למנות את הרבנים יצחק לוי, ישראל פורת ויהושע קניאל, הלל פרלמן ("מר שושני"), המשורר יוסף צבי רימון, ועוד. ידידיה ונגרובר (עורך), רבי שם טוב גפן: פרקי חיים איגרות ומאמרים, מטולה: נזר דוד, תשע"ז, עמ' 27–33; 111–138 הרב מתניה אריאל, "לימודי החול בישיבת הרב קוק ביפו", אסיף ב, איגוד ישיבות ההסדר, תשע"ה, עמ' 307–329 ידידיה ונגרובר, "הישיבה החדשה 'אוצר חיים' שהננו ניגשים לייסד", המעיין, מכון שלמה אומן, תשרי תש"פ (231) פנקסי הראי"ה ד, מכון הרצי"ה, תשע"ז, עמ' תסב-תצה. פנקסי הראי"ה ג, מכון הרצי"ה, עמ' שא-שכג. משה נחמני, שעריה נעולים, באתר ישיבה יוסף אבנרי, ‏הרב קוק ופעילותו החינוכית בתקופת יפו, ניב המדרשיה, י"ח-י"ט, (תשמ"ה-תשמ"ו), באתר "דעת" "אפילו הרב נריה לא ידע"; הסוד הגדול של ישיבת הרב קוק ביפו נחשף, באתר ערוץ 7, 18 במאי 2021 שם הישיבה נזכר באיגרת ששלח הראי"ה, התפרסמה במאמר "הישיבה החדשה 'אוצר חיים' שהננו ניגשים לייסד: איגרות חדשות של מרן הראי"ה קוק זצ"ל בעניין הקמת הישיבה ביפו", בתוך כתב העת "המעיין", גיליון 60, עמ' 370-380. ידידיה ונגרובר, ר' שם טוב גפן: פרקי חיים איגרות ומאמרים, מטולה: נזר דוד, מהדורה שנייה, ה'תשע"ח, עמ' 27, באתר אוצר החכמה; שם, עמ' 121, מובאת התכתבות בנושא בין הראי"ה לרב שם טוב גפן. בחלק מהמסמכים אף נזכרה הישיבה בתור "ישיבה לתורה ולחכמת האמת" (עמ' 124). ראו לשלושה באלול, מכון הרצי"ה, ירושלים תשס"ג, עמ' מב. ר' שם טוב גפן, עמ' 132. ראו אגרות הראי"ה א, איגרת קמו, עמ' קפז; אגרות הראי"ה ב, איגרת שעו; תשכג. ראו אגרות הראי"ה א, איגרת רח, עמ' רסא. ר' שם טוב גפן, עמ' 131.
המכון הכורדי בפריז

המכון הכורדי בפריז (בצרפתית: Institut kurde de Paris, בכורדית: Enstîtuya Kurdî ya Parîsê או ئینستیتیوتی کوردیی پاریس) הוא מכון שנוסד בפברואר 1983 בפריז, צרפת, כארגון א-פוליטי וחילוני המתמקד בשפה הכורדית, בתרבות ובהיסטוריה של הכורדים. הוא אחד מהמרכזים האקדמיים החשובים לשפה הכורדית באירופה. פרסומיו העיקריים כוללים כתב עת לבלשנות בשפה הכורדית הנקרא Kurmanci ושני כתבי עת בצרפתית: ירחון סקירת עיתונות בנושאים כורדים הנקרא "ביטאון לקשר ומידע" (בצרפתית, "Bulletin de liaison et d'information") כתב עת "מחקרים כורדים" (בצרפתית: Études Kurdes). רוב הפעילויות של המכון מתרכזות בדיאלקט כורמנג'י הצפוני של הכורדית. המכון מנוהל על ידי 15 חברים, ביניהם שני נציגים ממשרדי התרבות והפנים הצרפתים. יקטה אוזונוגלו, שהיה בין מקימי המכון, הקים בהמשך מוסד זהה בבון שבגרמניה. הספרייה הדיגיטלית הכורדית (בצרפתית: La bibliothèque numérique kurde, או בראשי תיבות, BNK) היא ספריית מולטימדיה דיגיטלית שנוסדה על ידי המכון הכורדי בפריז. בספרייה מעל 10,000 מונוגרפיות ב-25 שפות אודות הכורדים וכורדיסטן, וכן עשרות אלפי מסמכים, עיתונים, צילומים וגלויות. כמו כן יש בה קובצי שמע ומוזיקה. הספרייה נועדה להנגיש את המסורת הכורדית במרחב הדיגיטלי. מאז 10 בדצמבר 2010, היא מקוונת. מדיה וקבצים בנושא המכון הכורדי בפריז בוויקישיתוף אתר האינטרנט הרשמי של המכון הכורדי בפריז (באנגלית) (בצרפתית) (בכורדית) המכון הכורדי בפריז, ברשת החברתית אקס (טוויטר) הספרייה הדיגיטלית הכורדית - אתר האינטרנט של הספרייה (באנגלית)
ויגדיס מואי סקארסטיין

ויגדיס מואי סקארסטיין (בנורווגית: Vigdis Moe Skarstein; נולדה ב-24 בדצמבר 1946) היא ספרנית נורווגית. סקארסטיין נולדה בלבנגר שבנורווגיה. בשנת 1968 סיימה תואר במכון הלאומי לספרנות וב-1984 סיימה תואר שני בספרות באוניברסיטת אוסלו. היא עבדה כספרנית במספר מקומות ובין היתר בספרייה העירונית של טרונדהיים. היא הייתה חברה במספר ועדות בחסות ממשלת נורווגיה, בין היתר בוועדת חופש הביטוי, ועדת הייעוץ לספריות ציבוריות והייתה חברה בהנהלת NRK. ב-2004 מונתה למנהלת הספרייה הלאומית של נורווגיה והיא כיהנה בתפקיד זה עד לשנת 2014. היא משמשת כמבקרת ספרות ב-Adresseavisen, אחד העיתונים המובילים במדינתה. Strategies for a digital National Library Contract regarding the digital dissemination of books Vigdis Moe Skarstein, Freedom of expression - what is the role of libraries? (באנגלית) (ארכיון) UA14 - reportasje, www.ntnu.no (בנורווגית)
דאלאסוזאורוס

דאלאסוזאורוס (שם מדעי: Dallasaurus; מילולית: "לטאת דאלאס") הוא סוג של זוחל ימי נכחד ממשפחת המוזאזאוריים שהיה מבין הקטנים שבבני משפחתו. זוחל ימי זה שאולי היה חצי-אמפיבי הגיע רק לאורך של מטר והיה מהקטנים שבבני משפחתו שיכלו להגיע לאורך של 15 מטר במינים הגדולים. מאובניו התגלו בתצורות אבני הגיר של קמפ ראנץ' (Kamp Ranch Limestone) שבמחוז דאלאס, טקסס. בתצורות התגלו שני שלדים של הזוחל שנראו כמו מאובני מוזאזאורוס קטנים. היצור חי לפני 92 מיליון שנה בקרטיקון העליון שלחופי הים הפנימי המערבי. עקב ממדיו סביר להניח שהוא יכל לצאת מהמים ולנוע על היבשה, אף שרגליו הקטנות הקשו עליו לנוע מהר ומצורת הזנב נראה שלא היה אמפיבי לחלוטין והיה יותר איטי מהמינים הגדולים יותר. הוא נע בהם בדומה לנחש או לקמטן מודרני. הוא היה בעל לסתות קטנות עם שיניים חדות אשר הזכירו לסתות נחש, רגליים קצרות וחוליות רבות בצווארו. הוא ניזון מדגים ומרכיכות. הדאלאסוזאורוס מוצג לעיתים רבות כמאובן מעבר מראשוני המוזאזאורים, לצד האיגיאלוזוריים אשר התפתחו להיות ענקיים יותר וטורפי-העל של הימים כמו המוזאזאורוס והטילוזאורוס. זוחל ימי זה הופיע בסדרה מפלצות חוזרות לתחייה. מדיה וקבצים בנושא דאלאסוזאורוס בוויקישיתוף דאלאסוזאורוס, באתר GBIF (באנגלית)
סיינג'רגאלין ניאם-אוצ'יר

סיינג'רגאלין ניאם-אוצ'יר (במונגולית: Сайнжаргалын Ням-Очир; נולד ב-20 ביולי 1986) הוא ג'ודוקא מונגולי אשר מתחרה בקטגוריית המשקל עד 73 ק"ג. ניאם-אוצ'יר התחרה במשחקים האולימפיים בלונדון 2012, וזכה במדליית הארד בקטגוריית המשקל עד 73 ק"ג. ניאם-אוצ'יר מחזיק בשתי מדליות ארד מאליפות העולם משנת 2015, כאשר זכה בארד בקטגוריית המשקל עד 73 ק"ג ובקטגוריית הנבחרות. באליפויות אסיה הוא זכה בשתי מדליות, מדליית כסף (2013) ומדליית ארד (2009). במהלך הקריירה זכה ניאם-אוצ'יר במדליות רבות בטורנירים מהסבב העולמי וביניהן מדליות זהב מטורניר המאסטרס וגראנד סלאם פריז היוקרתיים. סיינג'רגאלין ניאם-אוצ'יר, ברשת החברתית אינסטגרם סיינג'רגאלין ניאם-אוצ'יר, באתר olympedia.org סיינג'רגאלין ניאם-אוצ'יר, באתר איגוד הג'ודו העולמי סיינג'רגאלין ניאם-אוצ'יר, באתר JudoInside.com פרופיל וסטטיסטיקות אודות הג'ודוקא באתר sports-reference.com
נסטור חרגיאני

נסטור חרגיאני (בגאורגית: ნესტორ ხერგიანი; נולד ב-20 ביולי 1975) הוא ג'ודוקא עבר גאורגי אשר התחרה בקטגוריית המשקל עד 60 ק"ג. חרגיאני התחרה שלוש פעמים במשחקים האולימפיים בשנים 2000, 2004 ו-2008. באתונה 2004 הוא זכה במדליית הכסף בקטגוריית המשקל עד 60 ק"ג. חרגיאני מחזיק בשתי מדליות מאליפויות העולם, מדליית כסף (2007) ומדליית ארד (1999). באליפויות אירופה הוא זכה בתשע מדליות. שתי מדליות זהב (1998 ו-2003) ושבע מדליות ארד (1999, 2000, 2001, 2002, 2007, 2008 ו-2009) במהלך הקריירה זכה חרגיאני במדליות רבות בתחרויות מהסבב העולמי וביניהן, מדליות מטורנירי פריז ומוסקבה היוקרתיים. נסטור חרגיאני, באתר olympedia.org נסטור חרגיאני, באתר איגוד הג'ודו העולמי נסטור חרגיאני, באתר JudoInside.com פרופיל וסטטיסטיקות אודות הג'ודוקא באתר sports-reference.com
סמארט פורטו

סמארט פורטו (באנגלית: Smart Fortwo) היא מכונית מיקרו מתוצרת המותג סמארט אשר מיוצרת משנת 1998 ועד היום. בין השנים 1998–2007 יוצרו דגמי "סמארט פורטו" על ידי DaimlerChrysler (אנ'), ומשנת 2007 מיוצרים דגמי "סמארט פורטו" על ידי תאגיד דיימלר AG בצרפת. דור ראשון (W450) - יוצר בין השנים 1998–2007. דור שני (W451) - יוצר בין השנים 2007–2014. דור שלישי (W453) - מיוצר משנת 2014 ועד היום. 3 דלתות הצ'בק (דור ראשון, דור שני, דור שלישי). 2 דלתות קבריולה (דור ראשון, דור שני, דור שלישי). מכונית עירונית מנוע אחורי. מנוע הנעה אחורית. "smart city-coupé" - מנוע 599 סמ"ק המפיק 45 כ"ס (יוצר בין השנים 1998-2003). "smart city-coupé" - מנוע 599 סמ"ק המפיק 45 כ"ס (יוצר בין השנים 1998-2001). "smart city-coupé" - מנוע 599 סמ"ק המפיק 61 כ"ס (יוצר בין השנים 2001-2003) "Smart" - מנוע 698 סמ"ק המפיק 50 כ"ס (יוצר בין השנים 2003-2006) "Smart" - מנוע 698 סמ"ק המפיק 61 כ"ס (יוצר בין השנים 2003-2006). "Smart Brabus"- מנוע 698 סמ"ק המפיק 75 כ"ס (יוצר בין השנים 2003-2006). "smart city-coupé cdi" - מנוע דיזל 799 סמ"ק המפיק 41 כ"ס (יוצר בין השנים 1999-2002). "Smart cdi" - מנוע דיזל 799 סמ"ק המפיק 41 כ"ס (יוצר בין השנים 2004-2006). "1.0" (מנוע 999 סמ"ק). "1.0 mhd" (מנוע 999 סמ"ק). "Brabus 1.0" (מנוע 999 סמ"ק). "cdi 0.8" (מנוע 799 סמ"ק). "1.0" - מנוע בנזין 999 סמ"ק המפיק 61 כ"ס, מהירות שיא 151 קמ"ש, תאוצה בין 0-100 קמ"ש היא 15.6 שניות (יוצר מינואר 2015 - יולי 2017). "1.0" - מנוע בנזין 999 סמ"ק המפיק 71 כ"ס, מהירות שיא 151 קמ"ש, תאוצה בין 0-100 קמ"ש היא 14.4 שניות (מיוצר מנובמבר 2014). "0.9" - מנוע בנזין, מגדש טורבו, 898 סמ"ק המפיק 90 כ"ס, מהירות שיא 155 קמ"ש, תאוצה בין 0-100 קמ"ש היא 10.4 שניות (מיוצר מנובמבר 2014). "Brabus" - מנוע בנזין, מגדש טורבו, 898 סמ"ק המפיק 109 כ"ס, מהירות שיא 165 קמ"ש, תאוצה בין 0-100 קמ"ש היא 9.5 שניות (יוצר מיולי 2016 - פברואר 2018). "0.9 Brabus Ultimate 125" - מנוע בנזין, מגדש טורבו 898 סמ"ק המפיק 125 כ"ס, מהירות שיא 165 קמ"ש, תאוצה בין 0-100 קמ"ש היא 9.2 שניות (מיוצר ממרץ 2017). "סמארט פורטו" - דור ראשון "סמארט פורטו" - דור ראשון "סמארט פורטו" - דור ראשון "סמארט פורטו" - דור ראשון קופה "סמארט פורטו" - דור ראשון קבריולט "סמארט פורטו" - דור ראשון קבריולט "סמארט פורטו" - דור שני קופה "סמארט פורטו" - דור שני קופה "סמארט פורטו" - דור שני "סמארט פורטו" - דור שני קבריולט "סמארט פורטו" - דור שני קבריולט "סמארט פורטו" - דור שני קופה "סמארט פורטו" - דור שלישי, שנת 2014 "סמארט פורטו" - דור שלישי, שנת 2014 קופה "סמארט פורטו" - דור שלישי קבריולט, מבט לתוך הרכב "סמארט פורטו" - דור שלישי קופה, מבט לתוך הרכב כולל לוח מחוונים "סמארט פורטו" - דור שלישי קבריולט, שנת 2015 "סמארט פורטו" - דור שלישי קבריולט סמארט סמארט פורפור סמארט רודסטר מדיה וקבצים בנושא סמארט פורטו בוויקישיתוף סמארט פורטו, סרטון באתר יוטיוב סמארט פורטו (מרצדס - דגמי סמארט, אתר היבואן) סמארט פורטו autocar.co.uk/car-review/smart/fortwo "סמארט פורטו", שנת 2017 kbb.com/smart/fortwo/2017 סמארט פורטו media.daimler.com/marsMediaSite/de/instance/ko/10-Jahre-smart-fortwo "סמארט פורטו" topgear.com/car-reviews/smart/fortwo
אויקר

אויקר (בהונגרית: Újkér) הוא כפר במחוז שופרון שבמערב הונגריה. באויקר התגוררו על פי מפקד קהילות הונגריה שנערך במהלך שואת יהודי הונגריה בשנת 1944, כשבעים וארבעה יהודים. מלבד העובדה כי לא היה במקום רב, לא ידועים פרטים נוספים אודות הקהילה היהודית שם. פנקס הקהילות הונגריה, עמוד 735 אוי-קאר, בתוך: שלמה שפיצר, קהילות הונגריה: הקהילות החרדיות בהונגריה – תש"ד, ירושלים: מכון ירושלים, תשס"ט, עמוד 15 (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944). מדיה וקבצים בנושא אויקר בוויקישיתוף אתר האינטרנט הרשמי של אויקר (בהונגרית) אויקר, ברשת החברתית פייסבוק מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אז'ן בודן

אז'ן בודן (בצרפתית: Eugène Boudin;‏ 12 ביולי 1824 – 8 באוגוסט 1898) היה צייר צרפתי. אז'ן בודן נולד בעיירה אונפלר, שלחוף התעלה בנורמנדי, לאב שהיה מלח. בילדותו שימש נער שירות בספינת קיטור בקו שבין אונפלר לעיר הנמל לה האבר. ב-1835 העתיקה משפחתו את מושבה אל העיר לה האבר, ואביו פתח שם חנות למכשירי כתיבה ולמסגרות לציורים. בודן הצעיר עבד בחנות זו לפני שפתח חנות דומה משלו, שבה בא במגע עם אמנים שציירו בסביבה והציג בה את ציוריהם. ציירים אלה, בהם ז'אן-פרנסואה מילה, עודדו את בודן לנסות את כוחו בציור. ב-1846 נטש בודן את המסחר והחליט להיות צייר. ב-1847 נסע לפריז ובשנה שלאחריה סייר בפלנדריה. ב-1850 זכה במלגה שאפשרה לו להעתיק את מקום מגוריו לפריז, אם כי שב לצייר לסירוגין בנורמנדי, והחל ב-1855 בחבל ברטאן. על פי עצת ידידו, הצייר ההולנדי יוהאן ג'ונקינד, החל בודן לצייר בחיק הטבע. ב-1857 פגש בצייר קלוד מונה, והם נשארו ידידים כל חייהם (מאוחר יותר הודה קלוד מונה בהשפעתו של בודן על אמנותו). ב-1859 פגש בודן בצייר גוסטב קורבה שהפגיש אותו עם המשורר והסופר שארל בודלר, שעסק גם בביקורת האמנות. בודלר הביא לידיעת הציבור את ציוריו של בודן, שהציג אותם בראשונה בתערוכה בפריז באותה שנה. בודן הצטרף לקלוד מונה ולחבריו הצעירים שהציגו את ציוריהם בתערוכה הראשונה של הציורים האימפרסיוניסטים בפריז ב-1874. שמו של בודן הלך לפניו והוא ערך מסעות בבלגיה, בהולנד ובדרום צרפת. הוא המשיך להציג את ציוריו בתערוכות בפריז, וזכה במדליית זהב בתערוכה העולמית בפריז ב-1889. ב-1892 זכה בתואר "אביר מסדר לגיון הכבוד". בין 1892 ל-1895 נסע לעיתים קרובות לוונציה. כאשר הזיקנה החלה לתת את אותותיה ניסה לבלות את זמנו בדרום צרפת, אך לבסוף שב לביתו בעיר דוביל שבנורמנדי. הוא נפטר שם ב-1898, ונקבר בבית הקברות של מונמארטר שבפריז. טרוביל (1864) המזח בדוביל (1865) מתרחצים בחוף טרוביל (1869) תעלה בבריסל (1871) החוף של פורטרייה (1874) מדיה וקבצים בנושא אז'ן בודן בוויקישיתוף אז'ן בודן, באתר אנציקלופדיה בריטניקה (באנגלית) אז'ן בודן, באתר "Find a Grave" (באנגלית) אז'ן בודן, באתר Discogs (באנגלית)
הר נורקווי

הר נורקווי (באנגלית: Mount Norquay) הוא הר ברכס ורמיליון בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה. גובהו של ההר 2,133 מטרים מעל פני הים. ההר מתנשא לגובה של 1,630 מטרים מעל סביבתו. ההר ממוקם צפונית מערבית לעיר באנף, והוא אחד משלושת אתרי הסקי העיקריים של הפארק הלאומי באנף. שמו של ההר ניתן לו בשנת 1904. ההר נקרא על שם ג'ון נורקווי (אנ'), ראש ממשלת פרובינציית מניטובה בין 1878–1887. נורקווי טיפס על ההר בשנת 1887 או שנת 1888. לא ידוע אם הגיע לפסגת ההר. מסלול הסקי הראשון בהר הוקם בשנת 1926, ובשנת 1929 נבנתה אכסניית הגולשים (ski lodge) הראשונה באתר. מסוע סקי לגולשים (משיכה על ידי חבל) הותקן בשנת 1942, ורכבל עם כיסאות סקי הותקן בשנת 1948 (אתר הסקי השני בקנדה בו הותקן רכבל כזה). באתר בוצעו במהלך השנים מרוצי סקי (Ski racing) בינלאומיים, שנועדו לעודד תיירות חורף לאזור. באתר מבוצעות גם תחרויות קפיצות סקי (ski jumping) בינלאומיות. אתר הסקי התמודד שלוש פעמים על אירוח אולימפיאדת החורף, בשנים 1964 (שנת אולימפיאדת אינסברוק), 1968 (שנת אולימפיאדת גרנובל), וכן בשנת 1972 (שנת אולימפיאדת סאפורו). בשנת 1972 אירח האתר את גביע העולם בגלישה (גלישת סלאלום ומרוצי סלאלום). באתר הסקי 74 מסלולי גלישה באורך כולל של 16,382 מטרים. באתר מסלולי סקי מהקשים ביותר לגלישה בצפון אמריקה. האתר הוא האתר היחיד באזור באנף שמאפשר גלישה בשעות הלילה (בחודשים דצמבר - מרץ, בשעות 5 - 9 בערב). רכבלים באתר הסקי: באתר הסקי מתקני השכרת ציוד סקי. רכבל נורקווי פועל בחודשי הקיץ ומאפשר גישה לבית התה בראש ההר ולנקודת התצפית הסמוכה לו. • Cheryl Williams, The Banff Winter Olympics: Sport, tourism, and Banff National Park, University of Alberta' 2011 • Brian Patton, Bart Robinson, Canadian Rockies Trail Guide, PP 22 - 24 אתר האינטרנט הרשמי של הר נורקווי אתרי סקי באזור באנף - אתר רשמי של באנף טיפוס צוקים על הר נורקווי - מידע ותצלומים תחזית מזג אוויר עדכנית ארוכת טווח עבור הר נורקווי (ותחזית שלג) מידע גאוגרפי על ההר ונתונים על אתר הסקי אתרי סקי בבאנף מרוצי סקי בהר נורקווי ראו ב"לקריאה נוספת", מאמרה של שריל ויליאמס. נתונים סטטיסטיים על האתר
הקבוצה הראשונה

הקבוצה הראשונה (באנגלית: The First Team) הוא כינויה של קבוצת השחקנים הראשונה אי פעם אשר שיחקה כדורסל, בשנת 1891. קבוצת השחקנים כללה 18 סטודנטים ללימודי מזכירוּת במכללת ימק"א שבספרינגפילד, מסצ'וסטס, אשר במסגרת לימודיהם נדרשו להשלים קורס בחינוך גופני, אותו העביר ממציא משחק הכדורסל ג'יימס נייסמית'. במהלך הקורס שיחקו הסטודנטים במשחק אותו הגה אז נייסמית', על פי כלליו הראשוניים – ללא כדרור – כאשר הסלים במשחק הם סלי אפרסקים. משחק הכדורסל הראשון של הקבוצה נערך ב-21 בדצמבר 1891 בין שתי קבוצות בעלות תשעה שחקנים כל אחת, והסתיים בתוצאה 1–0. בשנת 1959 הונצחה הקבוצה כחברה בהיכל התהילה של הכדורסל, כחלק מהמחזור הראשון שהוצג בו. שמות 20 השחקנים אשר הוכרו כחברי הקבוצה המקורית הם: ליימן ארצ'יבלד, פרנקלין בארנס, וילברט קרי, ויליאם צ'ייס, ויליאם דייוויס, ג'ורג' דיי, בנג'מין פרנץ', הנרי גלן, ארנסט הילדנר, גנזבורו אישיקווה, ריימונד קיין, דונלד פריס, יוג'ין ליבי, דן כריסטנסן, פינליי מקדונלד, פרנק מאהן, תומאס פאטון, אדווין ראגלס, ג'ון תומפסון וג'ורג' ולר. הקבוצה הראשונה, באתר היכל התהילה של הכדורסל ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
הר אנדרסון (אנטארקטיקה)

הר אנדרסון או הר אנדרסן (באנגלית: Mount Anderson) הוא הר גבוה בצפון רכס סנטינל בהרי אלזוורת' שבאנטארקטיקה. ההר ממוקם 3 קילומטרים מהר בנטלי; מדרום מערב לרכס פרובודה. קרחון אמברי מנקז את מורדותיו שצפון מזרחיים של ההר, וקרחון פונפון (יובל של קרחון אמרי מנקז את מורדותיו המזרחיים של ההר). גובהו של ההר 4,255 מטרים מעל פני הים. ההר מתנשא לגובה של 1,504 מטרים מעל סביבתו. ההר התגלה על ידי משלחת החקר חוצת ארץ מארי בירד, שנערכה בין השנים 1958–1957. ההר נקרא על שם ורנון ה' אנדרסון (Vernon H. Anderson) חוקר קרחונים בתחנת בירד בשנת 1957, שהיה חבר משלחת החקר. הראשונים שטיפסו על ההר היו ג'ד בראון (Jed Brown) מארצות הברית, ודמיאן גילדאה (Damien Gildea) מאוסטרליה, ב-7 בינואר 2007. • Damien Gildea, Antarctic Peninsula - Mountaineering in Antarctica: Travel Guide הר אנדרסון באתר הסקר הגאולוגי של ארצות הברית הר אנדרסון באתר הגאזט האנטארקטי המשווה SCAR של ממשלת אוסטרליה הר אנדרסון באתר peakbagger הטיפוס על ההר תחזית מזג אוויר עדכנית ארוכת טווח (לפי גבהים) מידע גאוגרפי והיסטורי מידע גאוגרפי לפי מקור אחר גובהו של ההר 4,254 מטרים מעל פני הים לפי מקור אחר גובהו של ההר 4,157 מטרים מעל פני הים לפי מקור אחר גובהו של ההר 4,144 מטרים מעל פני הים, וכן ראו גם ב"לקריאה נוספת" ספרו של גילדאה ראה ב"לקריאה נוספת" ספרו של גילדאה.
נועה לביא

האם התכוונתם ל... נועה לביא (עיתונאית) (ילידת 1983) – עיתונאית ישראלית נועה לביא (שחקנית) (ילידת 1969) – שחקנית וסוציולוגית ישראלית
הר אנדרסון

האם התכוונתם ל... הר אנדרסון (אנטארקטיקה) – הר בהרי אלזוורת' שבאנטארקטיקה הר באוסטרליה: הר אנדרסון (אוסטרליה הדרומית) – הר במדינת אוסטרליה הדרומית הר אנדרסון (אוסטרליה המערבית, טודויי) – הר בטודויי במדינת אוסטרליה המערבית הר אנדרסון (אוסטרליה המערבית, קימברלי) – הר במחוז קימברלי במדינת אוסטרליה המערבית הר אנדרסון (ויקטוריה) – הר במדינת ויקטוריה הר אנדרסון (ניו סאות' ויילס) – הר באלפים האוסטרליים במדינת ניו סאות' ויילס הר אנדרסון (קווינסלנד) – הר במדינת קווינסלנד הר בארצות הברית: הר אנדרסון (אלסקה) – הר במדינת אלסקה הר אנדרסון (ארקנסו) – הר במדינת ארקנסו הר אנדרסון (ג'ורג'יה) – הר במדינת ג'ורג'יה הר אנדרסון (וושינגטון) – הר במדינת וושינגטון הר אנדרסון (טנסי) – הר במדינת טנסי הר אנדרסון (יוטה) – הר במדינת יוטה הר אנדרסון (מיזורי) – הר במדינת מיזורי הר אנדרסון (ניו המפשיר) – הר במדינת ניו המפשייר הר אנדרסון (קולורדו) – הר במדינת קולורדו הר אנדרסון (קליפורניה, לאסן) – הר במחוז לאסן במדינת קליפורניה הר אנדרסון (קליפורניה, קולוסה) – הר במחוז קולוסה במדינת קליפורניה הר אנדרסון (ניו זילנד) – הר בניו זילנד הר בקנדה: הר אנדרסון (נובה סקוטיה) – הר בפרובינציית נובה סקוטיה הר אנדרסון (קולומביה הבריטית) – הר בפרובינציית קולומביה הבריטית הר אנדרסון (יוקון) – הר בטריטוריית יוקון פסגת אנדרסון הר הנדרסון
פסגת אנדרסון

האם התכוונתם ל... הר בקנדה פסגת אנדרסון (אלברטה) – הר בהרי הרוקי הקנדיים בפרובינציית אלברטה פסגת אנדרסון (קולומביה הבריטית) – הר בפרובינציית קולומביה הבריטית פסגת אנדרסון (יוקון) – הר בטריטוריית יוקון הר בארצות הברית פסגת אנדרסון (אלסקה) – הר במדינת אלסקה פסגת אנדרסון (איידהו) – הר במדינת איידהו פסגת אנדרסון (ניו מקסיקו) – הר במדינת ניו מקסיקו פסגת אנדרסון (הרי סן ברדרדינו) – הר בהרי סן ברנרדינו במדינת קליפורניה פסגת אנדרסון (סיירה נוודה) – הר בהרי סיירה נבדה במדינת קליפורניה פסגת אנדרסון (מחוז גודית' באסין) – הר במחוז ג'ודית' באסון, במדינת מונטנה פסגת אנדרסון (מחוז לייק) – הר במחוז לייק במדינת מונטנה הר אנדרסון הר הנדרסון
פסגת אנדרסון (אלברטה)

פסגת אנדרסון (באנגלית: Anderson Peak) היא הר בהרי הרוקי הקנדיים, בפרובינציית אלברטה שבקנדה. הפסגה ממוקמת בשטח הפארק הלאומי אגמי ווטרטון. גובהו של ההר 2,652 מטרים מעל פני הים. ההר מתנשא לגובה של 602 מטרים מעל סביבתו. הפסגה נקראת על שמו של ס. אנדרסון (S. Anderson), אסטרונום וסוקר מטעם ועדת הגבולות הבריטית לקנדה, שחקר את האזור במסגרת סימון הגבול בין קנדה לבין ארצות הברית, בין השנים 1858–1864. • Michael Joseph Oswald, Your Guide to the National Parks: The Complete Guide to All 59 National Parks אתר רשמי באתר ממשלת קנדה תצלומי הטיפוס על פסגת אנדרסון מפה טופוגרפית של אזור הפסגה פסגת אנדרסון באתר summitpost פסגת אנדרסון באתר peakfinder תרשים הנוף הנשקף מפסגת אנדרסון באתר peakvisor מסלול ההליכה הסמוך להר באתר hikingproject פסגת אנדרסון באתר peakery (תצלום הפסגה, ומפה טופוגרפית של אזור הפסגה) תחזית מזג אוויר עדכנית ארוכת טווח עבור פסגת אנדרסון סטטיסטיקות מזג אוויר עבור פסגת אנדרסון תצלום לוויין עדכני עבור פסגת אנדרסון (תצלום עננים) מידע גאוגרפי; לפי מקור אחר גובהו של ההר 2,659 מטרים מעל פני הים. לפי מקור אחר גובהה של הפסגה 2,284 מטרים מעל פני הים. מידע על גובהו והתנשאותו של ההר מקור שמותיהם של הרים באלברטה ראו עמוד 11. ההיסטוריה של שם הפסגה